|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:** |  |
| Постановление на Министерския съвет за изменение на Наредбата за таксите за използване на летищата за обществено ползване и за аеронавигационно обслужване в Република България |
| **Становище по ред:** |  |
| **Номер и дата:** |  |
| **В отговор на №:** | 03-00-180/27.03.2025 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** |  | от Устройствения правилник на Министерския съвет и на неговата администрация |

|  |
| --- |
| Относно раздел 1 „Проблем/проблеми за решаване“:Липсва формулировка на проблем. Препоръчително е представянето на проблема да започне с краткото му формулиране и след това да продължи с подробното му описание. Включването на статистически данни, анализи или друга релевантна информация, като данни за въздушното движение, разходи и приходи от аеронавигационно обслужване и др., би допринесло за по-ясно и обективно разбиране на проблема.Обръщаме внимание, че в този раздел не се включват предложенията за промени в наредбата, тъй като те следва да бъдат описани в Раздел 4 при представянето на Вариант 2.Относно раздел 3 „Заинтересовани страни“:Препоръчително е да се посочи ориентировъчен брой на авиационните оператори, които преминават през въздушното пространство на Република България (т.2).Ако предложените промени засягат крайните потребители (пътниците), е уместно те също да бъдат включени като заинтересована страна, с посочване на приблизителния им брой, например за определен период от време.Относно раздел 4 „Варианти на действие. Анализ на въздействията“:Вариантите следва да бъдат добре развити и завършени. Вариант 1 „Без действие“ трябва да съдържа информация за действащите такси, срокове и изисквания, а във Вариант 2 следва да бъдат описани конкретните предложения за промени в наредбата.Напомняме, че предварителната оценка на въздействието е инструментът, чрез който се извършват необходимите изчисления. Изводите и/или резултатите от тези изчисления следва да намерят място както в оценката на въздействието, така и в доклада на вносителя. В тази връзка е важно да се поясни методологията за определяне на таксовата единица „прелитане“ и на лихвения процент за просрочени плащания в съответствие с Регламент (ЕС) № 2019/317.В случай че размерът на таксовата единица „прелитане“ се увеличава, то *Вариант1 „Без действие“* несъмненоще бъде по-благоприятен за въздушните превозвачи. Това опровергава направеното твърдение, че този вариант *няма положителни ефекти за заинтересованите страни*.Относно Анализа на въздействията:Анализът на въздействията трябва да включва подробно описание на положителните и отрицателните въздействия за всяка заинтересована страна, както и икономически, социални и екологични последици. Желателно е въздействията да бъдат количествено и, ако е възможно, финансово оценени.Относно раздел 6.1. „Промяна в административната тежест …“:Твърдението, че промените *нямат ефект* върху административната тежест, следва да бъде ревизирано, тъй като при увеличението на размера на таксовата единица „прелитане“ се увеличава и административната тежест за въздушните превозвачи и крайните потребители. В тази връзка в този подраздел трябва да се отчете увеличаването на административната тежест, като препоръчваме да се използва [Калкулатора на административна тежест](http://www.strategy.bg/Calculator/Calculator.aspx), за да станат ясни какви ще са разходите за въздушните превозвачи.Относно раздел 7 „Консултации“:Предстоящата обществена консултация следва да бъде проведена в обичайния срок от минимум 30 дни, съгласно чл. 26 от Закона за нормативните актове. Необходимо е този срок да бъде изрично посочен във формуляра на предварителната оценка на въздействието.Относно раздели 10 „Приложения“ и 11 „Информационни източници“:Решения № 24/180 и 24/181 на Разширената комисия към Евроконтрол са упоменати, но не са приложени към оценката на въздействието. Ако те са налични в интернет, може да се добавят хиперлинкове към тях, както и да се даде връзки към всички други релевантни към темата информационни източници. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **И.Д. ДИРЕКТОР НА ДИРЕКЦИЯ** **„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“:****ИСКРЕН ИВАНОВ** |